CELEX: 62009TN0515
Language: ro
Date: 2009-12-21 00:00:00
Title: Cauza T-515/09 P: Recurs introdus la 21 decembrie 2009 de Luigi Marcuccio împotriva Ordonanței pronunțate la 7 octombrie 2009 de Tribunalul Funcției Publice în cauza F-3/08, Marcuccio/Comisia

27.2.2010   
            
            
               RO
            
            
               Jurnalul Oficial al Uniunii Europene
            
            
               C 51/39
            
         Recurs introdus la 21 decembrie 2009 de Luigi Marcuccio împotriva Ordonanței pronunțate la 7 octombrie 2009 de Tribunalul Funcției Publice în cauza F-3/08, Marcuccio/Comisia
   (Cauza T-515/09 P)
   2010/C 51/74
   Limba de procedură: italiana
   
      Părțile
   
   
      Recurent: Luigi Marcuccio (Tricase, Italia) (reprezentant: G. Cipressa, avocat)
   
      Cealaltă parte în proces: Comisia Europeană
   
      Concluziile recurentului
   
   
               —
            
            
               În orice caz: anularea în întregime și fără nicio excepție a ordonanței atacate;
            
         
               —
            
            
               declararea faptului că acțiunea în primă instanță în cadrul căreia a fost emisă ordonanța atacată era perfect admisibilă în întregime și fără nicio excepție;
            
         
               —
            
            
               în principal: admiterea în întregime și fără nicio excepție a cererilor recurentului cuprinse în acțiunea în primă instanță;
            
         
               —
            
            
               obligarea pârâtei la restituirea către recurent a tuturor cheltuielilor de judecată efectuate de acesta, aferente tuturor procedurilor derulate până în prezent în cauza de qua;
            
         
               —
            
            
               în subsidiar: trimiterea cauzei de qua spre rejudecare la Tribunalul Funcției Publice, care, într-o compunere diferită, să se pronunțe din nou pe fond cu privire la aceasta.
            
         
      Motivele și principalele argumente
   
   Prezentul recurs este îndreptat împotriva Ordonanței Tribunalului Funcției Publice (TFP) din 7 octombrie 2009, emisă în cauza F-3/08. Această ordonanță a respins ca vădit nefondată acțiunea având ca obiect anularea deciziei prin care Comisia a refuzat să trimită traducerea în limba italiană a unei decizii precedente, precum și obligarea Comisiei la plata unei despăgubiri pentru prejudiciul care ar fi fost suferit ca urmare a acestui refuz. De asemenea, ordonanța atacată l-a obligat pe recurent, în temeiul articolului 94 litera (a) din Regulamentul de procedură al TFP, la plata către Tribunal a sumei de 1 000 EUR.
   În susținerea pretențiilor sale recurentul invocă următoarele motive:
   
               —
            
            
               lipsă absolută a motivării, precum și deformare și denaturare a faptelor, în măsura în care se referă la afirmațiile TFP privind posibilitatea recurentului de a înțelege cuprinsul respectivei scrisori în versiunea lingvistică în care i-a fost notificată;
            
         
               —
            
            
               nerespectarea normei legale referitoare la dreptul oricărei persoane de a se adresa unei instituții comunitare utilizând oricare dintre limbile oficiale ale Uniunii și de a primi un răspuns în aceeași limbă;
            
         
               —
            
            
               interpretare și aplicare eronată a articolului 94 din Regulamentul de procedură al TFP.